
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ĮGALIOJIMŲ PRADĖTI ADMINISTRACINIŲ NUSIŽENGIMŲ TEISENĄ, ATLIKTI ADMINISTRACINIŲ NUSIŽENGIMŲ TYRIMĄ, SURAŠYTI ADMINISTRACINIŲ NUSIŽENGIMŲ PROTOKOLUS IR NAGRINĖTI ADMINISTRACINIŲ NUSIŽENGIMŲ BYLAS SUTEIKIMO

2024 m. spalio       d. Nr. AT- 
Šakiai

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Šakių rajono savivaldybės administracijos nuostatų, patvirtintų Šakių rajono savivaldybės tarybos 2024 m. kovo 15 d. sprendimu Nr. T-58 „Dėl Šakių rajono savivaldybės administracijos nuostatų patvirtinimo“, 22.12 papunkčiu, Lietuvos Respublikos administracinių nusižengimų kodekso (toliau – kodeksas) 589 straipsnio 82 punktu, 615 straipsniu: 
1. T v i r t i n u  Šakių rajono savivaldybės administracijos valstybės tarnautojų, įgaliotų pradėti administracinių nusižengimų teiseną, atlikti administracinių nusižengimų tyrimą ir surašyti administracinių nusižengimų protokolus, ir valstybės tarnautojų, įgaliotų nagrinėti administracinių nusižengimų bylas ne teismo tvarka (priimti nutarimus administracinio nusižengimo bylose), sąrašą (pridedama).
2. N u r o d a u  įgaliotiems valstybės tarnautojams, surašant administracinių nusižengimų protokolus ar nutarimus, vadovautis Lietuvos Respublikos Vyriausybės 2015 m. birželio 22 d. nutarimu Nr. 640 „Dėl Administracinio nusižengimo protokolo, Nutarimo administracinio nusižengimo byloje, Nutarimo dėl administracinio nusižengimo, kai protokolas nesurašomas, formų ir jų pildymo taisyklių patvirtinimo“ (Lietuvos Respublikos Vyriausybės 2016 m. birželio 8 d. nutarimo Nr. 596 redakcija).
3. P r i p a ž į s t u netekusiu galios Šakių rajono savivaldybės administracijos direktoriaus 2022 m. rugsėjo 8 d. įsakymą Nr. AT-783 ,,Dėl Šakių rajono savivaldybės administracijos darbuotojų, kuriems suteikta teisė surašyti administracinių nusižengimų protokolus ir nagrinėti administracinių nusižengimų bylas, sąrašo patvirtinimo“ . 
Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.

